Matematičke pitalice

1. Jedna dječja banka svakih mjesec dana štednje udvostruči iznos na računu. Ako šest osoba štedi po 25 kuna, koliko će ukupno novca dobiti nakon mjesec dana?

2. Svaka se živa stanica u 1 sekundi podijeli na dva jednaka dijela. Koliko stanica nastane nakon 5 sekunda?

3. Ako se jedna stanica u 1 sekundi podijeli na dva jednaka dijela, koliko će stanica nastati nakon 6 sekunda ako se počinju dijeliti tri stanice?

4. U koloni voze automobili. Jurica se nalazi u 11. automobilu brojeći od početka kolone, a Marko u 12. brojeći od kraja kolone. Marko i Jurica su u automobilima koji su jedan pokraj drugoga. Koliko se automobila nalazi u koloni?

5. Djed je od drva izradio 33 automobila i bicikla. Kako bi dovršio posao, naručio je 92 kotača. Koliko je bilo bicikala, a koliko automobila?

6. Na panou su ukupno izložena 43 rada. Jedna skupina učenika izradila je tri rada, a druga dva rada. Koliko je učenika napravilo dva, a koliko tri rada ako svoje radove izlaže 18 učenika?

7. Jurica je na svoj rođendan pozvao 17 djece. Svakoj djevojčici poklonio je 4 bombona i 2 čokoladice, a dječacima 5 bombona i 1 čokoladicu. Koliko je djevojčica, a koliko dječaka ako je ukupno podijelio 76 bombona? Koliko je čokoladica podijelio?

8. Koliko sjedala ima u jednome redu u kazalištu ako Ante sjedi na 8. sjedalu s desne strane, a Ivo na 11. sjedalu s lijeve strane? Između Ive i Ante ima 5 sjedala.

9. Koliko sjedala ima u jednome redu u kazalištu ako Ivo sjedi na 3. sjedalu, a Ante u sredini reda? Između Ive i Ante je 18 sjedala.

10. Jurica je drvenu šibicu potrgao na četiri dijela. Koliko je krajeva dobio?